section_heading: Klupska karijera
paragraph_text: Švedski nogometaš eritrejskog podrijetla Walid Atta rodio se u Rijadu u Saudijskoj Arabiji a nogometnu karijeru počinje u Švedskoj gdje nastavlja živjeti nakon preseljenja. Nakon nekoliko sezona provedenih u Gunnilse IS i FC Väsby Unitedu 2008. godine dolazi u AIK s kojim osvaja dvostruku krunu i švedski superkup. U Hrvatskoj je u sezoni 2010./2011. igrao za zagrebačku Lokomotivu a uoči sezone 2011./2012. potpisuje za zagrebački Dinamo.